ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 79 കോടി എന്ന നാഴികകല്ല് പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് ഏറ്റവും ഉയർന്ന വാക്സിനേഷൻ കണക്കായ 2.5 കോടി ഡോസ്
രോഗമുക്തി നിരക്ക് നിലവിൽ 97.65%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 35,662 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.02%
പ്രതിവാര രോഗസ്ഥിരീകരണ നിരക്ക്  തുടർച്ചയായ 85-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 2.5 കോടിയിലേറെ ഡോസുൾപ്പെടെ, ഇന്ത്യയുടെ കോവിഡ് -19 വാക്സിനേഷൻ 79 കോടി  എന്ന നാഴികക്കല്ല് പിന്നിട്ടു.
രാവിലെ 7 മണി വരെയുള്ള പ്രാഥമികവിവരമനുസരിച്ച് മൊത്തം വാക്സിനേഷൻ 2.15 കോടിയാണ്, അതേസമയം സംസ്ഥാനങ്ങൾ റിപ്പോർട്ട് ചെയ്ത മൊത്തം വാക്സിനേഷൻ 2.5 കോടിയിലധികമാണ്. 78,49,738 സെഷനുകളിലൂടെയാണ് ഇത് നേടിയത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ്
1,03,67,858
രണ്ടാം ഡോസ്
86,96,165
മുന്നണിപ്പോരാളികൾ
ഒന്നാം ഡോസ്
1,83,43,570
രണ്ടാം ഡോസ്
1,44,00,387
18-44 പ്രായപരിധിയിലുള്ളവർ
ഒന്നാം ഡോസ്
32,12,63,332
രണ്ടാം ഡോസ്
5,62,22,452
45-59 പ്രായപരിധിയിലുള്ളവർ
ഒന്നാം ഡോസ്
14,93,59,311
രണ്ടാം ഡോസ്
6,77,70,267
60നുമേൽ പ്രായമുള്ളവർ
ഒന്നാം ഡോസ്
9,61,06,803
രണ്ടാം ഡോസ്
5,17,57,554
ആകെ
79,42,87,699
ഈ മഹത്തായ നേട്ടത്തിന് രാജ്യത്തെ അഭിനന്ദിച്ചുകൊണ്ട് പ്രധാനമന്ത്രി ശ്രീ നരേന്ദ്ര മോദി ട്വിറ്ററില് പറഞ്ഞു:
"ഇന്നത്തെ റെക്കോർഡ് വാക്സിനേഷൻ കണക്കുകളിൽ ഇന്ത്യ അഭിമാനിക്കുന്നു".
കേന്ദ്ര ആരോഗ്യ മന്ത്രി ശ്രീ മൻസുഖ് മാണ്ഡവ്യയും ഈ റെക്കോർഡ് നേട്ടത്തിന് രാജ്യത്തെ ജനങ്ങളെ അഭിനന്ദിച്ചു. ഈ വിജയം രാജ്യത്തെ ആരോഗ്യ പ്രവർത്തകർക്കായി അദ്ദേഹം സമർപ്പിച്ചു.
കഴിഞ്ഞ 24 മണിക്കൂറിനുള്ളിൽ 33,798 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,26,32,222 ആയി.
ദേശീയ രോഗമുക്തി നിരക്ക് നിലവിൽ 97.65% ആണ്.
തുടർച്ചയായ 83-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 35,662 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,40,639 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.02 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 14,48,833 പരിശോധനകൾ നടത്തി. ആകെ 55.07 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.02 ശതമാനമാണ്. കഴിഞ്ഞ 85 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2.46 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 19 ദിവസമായി 3 ശതമാനത്തിൽ താഴെയാണ്. തുടർച്ചയായ 102-ാം ദിവസവും ഇത് 5 ശതമാനത്തിൽ താഴെയാണ്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 130 കോടിയിലധികം വാക്സിന് ഡോസുകള്
ഉപയോഗിക്കാത്ത 22.70 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,30,92,52,950
ബാക്കിയുള്ളത്
22,70,93,531
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 130 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 22.70 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 103
പ്രധാനമന്ത്രിയുടെ ഓഫീസ്
ഇന്ത്യയുടെ പ്രഥമ സ്വകാര്യ റോക്കറ്റ് വിക്രം-എസ് വിജയകരമായി വിക്ഷേപിച്ചതിന് ഐഎസ്ആർഒയെയും ഇൻ-സ്പേസിനെയും പ്രധാനമന്ത്രി അഭിനന്ദിച്ചു
ഇന്ത്യയുടെ പ്രഥമ സ്വകാര്യ റോക്കറ്റ് വിക്രം-എസ് വിജയകരമായി വിക്ഷേപിച്ചതിന് ഐഎസ്ആർഒയെയും ഇൻ-സ്പേസിനെയും പ്രധാനമന്ത്രി അഭിനന്ദിച്ചു
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"സ്കൈറൂട്ട് എയ്റോസ്പേസ് വികസിപ്പിച്ച വിക്രം-എസ് എന്ന റോക്കറ്റ് ഇന്ന് ശ്രീഹരിക്കോട്ടയിൽ നിന്ന് കുതിച്ചുയർന്നപ്പോൾ ഇന്ത്യക്ക് ഒരു ചരിത്ര നിമിഷം! ഇത് ഇന്ത്യയുടെ സ്വകാര്യ ബഹിരാകാശ വ്യവസായത്തിന്റെ യാത്രയിലെ ഒരു സുപ്രധാന നാഴികക്കല്ലാണ്. ഈ നേട്ടം സാധ്യമാക്കിയതിന് ഐ എസ ആർ ഓ , ഇൻസ്പേയ്സ് എന്നിവയ്ക്ക് അഭിനന്ദനങ്ങൾ. "
"2020 ജൂണിലെ നാഴികക്കല്ലായ ബഹിരാകാശ മേഖലയിലെ പരിഷ്കാരങ്ങൾ പൂർണ്ണമായും പ്രയോജനപ്പെടുത്തിയ നമ്മുടെ യുവാക്കളുടെ അപാരമായ കഴിവിന് ഈ നേട്ടം സാക്ഷ്യം വഹിക്കുന്നു."
--ND--
A historic moment for India as the rocket Vikram-S, developed by Skyroot Aerospace, took off from Sriharikota today! It is an important milestone in the journey of India’s private space industry. Congrats to @isro & @INSPACeIND for enabling this feat. pic.twitter.com/IqQ8D5Ydh4
— Narendra Modi  November 18, 2022
ആരോഗ്യ, കുടുംബക്ഷേമ മന്ത്രാലയം
കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 10, 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ് അന്താരാഷ്ട്ര സംഭാവനകളും കോവിഡ്-19 ദുരിതാശ്വാസ മെഡിക്കൽ സാമഗ്രികളും, ഉപകരണങ്ങളുടെ സഹായവും സ്വീകരിക്കുന്നു. ഇത്തരത്തിൽ ലഭിച്ചുകൊണ്ടിരിക്കുന്ന ആഗോള സഹായങ്ങൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കുന്നതിന് ഇന്ത്യാ ഗവൺമെന്റിന്റെ വിവിധ മന്ത്രാലയങ്ങൾ/ വകുപ്പുകൾ സുഗമമായി സഹകരിച്ചു വരികയാണ്.
2021 ഏപ്രിൽ 27 മുതൽ 2021 മെയ് 09 വരെ, 8,900 ഓക്സിജൻ കോൺസെൻട്രേറ്ററുകൾ; 5,043 ഓക്സിജൻ സിലിണ്ടറുകൾ; 18 ഓക്സിജൻ ഉത്പാദന പ്ലാന്റുകൾ; 5,698 വെന്റിലേറ്ററുകൾ/ബൈ പിഎപി; ഏകദേശം 3.4L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 9 ന് യുകെ, ദക്ഷിണ കൊറിയ, യുഎസ്ഐഎസ്പിഎഫ് എന്നിവിടങ്ങളിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:വെന്റിലേറ്ററുകൾ/BiPAP/CPAPഓക്സിജൻ കോൺസെൻട്രേറ്ററുകൾഓക്സിമീറ്റർസിലിണ്ടർ 
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്.
ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു.
2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
RRTN/SKY
(Visitor Counter : 152
ശാസ്ത്ര സാങ്കേതിക മന്ത്രാലയം
2023 മെയ് 11-ന് ദേശീയ സാങ്കേതിക ദിനാചരണത്തോടനുബന്ധിച്ച് ശാസ്ത്ര മന്ത്രാലയങ്ങളുടെയും വകുപ്പുകളുടെയും ഉന്നതതല സംയുക്ത യോഗത്തിൽ കേന്ദ്രമന്ത്രി ഡോ ജിതേന്ദ്ര സിംഗ് അധ്യക്ഷത വഹിച്ചു
ന്യൂ ഡൽഹി: മെയ് 8, 2023
2023 മെയ് 11-ന് ദേശീയ സാങ്കേതിക ദിനാചരണത്തോടനുബന്ധിച്ച് കേന്ദ്ര ശാസ്ത്ര-സാങ്കേതിക സഹമന്ത്രി ഡോ. ജിതേന്ദ്ര സിംഗ്, ശാസ്ത്ര-സാങ്കേതിക, ബയോടെക്നോളജി, സി.എസ്.ഐ.ആർ, ഭൂമി ശാസ്ത്രം, ബഹിരാകാശം, ആണവോർജം ഉൾപ്പെടെയുള്ള ശാസ്ത്ര മന്ത്രാലയങ്ങളുടെയും വകുപ്പുകളുടെയും ഉന്നതതല സംയുക്ത യോഗത്തിൽ അധ്യക്ഷത വഹിച്ചു.
ഈ വർഷം എല്ലാ ശാസ്ത്ര മന്ത്രാലയങ്ങളും വകുപ്പുകളും സംയുക്തമായി ദിനം ആചരിക്കുമെന്ന് ഡോ ജിതേന്ദ്ര സിംഗ് പറഞ്ഞു. കഴിഞ്ഞ 9 വർഷത്തിനിടയിൽ നിരവധി പ്രധാനപ്പെട്ട പരിഷ്കാരങ്ങളിലൂടെ ഇന്ത്യ സാങ്കേതിക മുന്നേറ്റങ്ങളിൽ വിപ്ലവകരമായ വളർച്ചയ്ക്ക് സാക്ഷ്യം വഹിച്ചു. ഈ വർഷത്തെ ദേശീയ സാങ്കേതിക ദിനത്തിന്റെ പ്രമേയം 2016 ൽ ആരംഭിച്ച "അടൽ ടിങ്കറിംഗ് ലാബ്സ്" പദ്ധതിയാണ്. സ്കൂൾ-അധ്യാപന സ്ഥാപന തലത്തിലുള്ള ഇടപെടലിലൂടെ നൂതന സ്റ്റാർട്ടപ്പുകളും സംരംഭകത്വവും സൃഷ്ടിക്കുന്നതിനും പ്രോത്സാഹിപ്പിക്കുന്നതിനുമായാണ് സംരംഭം ആരംഭിച്ചത്.
സയൻസ് മീഡിയ കമ്മ്യൂണിക്കേഷൻ സെൽ  പ്രാബല്യത്തിൽ വന്നാൽ എല്ലാ വകുപ്പുകളുടെയും വിജയഗാഥകൾ സമാഹരിച്ച് സാധാരണക്കാരിൽ എത്തിക്കുകയും ഇന്ത്യയുടെ ശാസ്ത്രീയ വൈദഗ്ധ്യത്തെക്കുറിച്ച് എല്ലാ പങ്കാളികൾക്കും പൊതുവായ അവബോധം സൃഷ്ടിക്കുകയും ചെയ്യണമെന്ന് ഡോ ജിതേന്ദ്ര സിംഗ് പറഞ്ഞു.
എല്ലാ മന്ത്രാലയങ്ങളും വകുപ്പുകളും പ്രാദേശിക ഭാഷകളിൽ ശാസ്ത്ര-സാങ്കേതിക മേഖലയുമായി ബന്ധപ്പെട്ട വിവരങ്ങൾ പ്രചരിപ്പിക്കുന്നതിനും ക്രിയാത്മകമായ ഉള്ളടക്കം സൃഷ്ടിക്കുന്നതിനും ദൈനംദിന വാർത്താ ബുള്ളറ്റിനുകൾ തയ്യാറാക്കുന്നതിനും ഒരുമിച്ച് പ്രവർത്തിക്കണമെന്നും അദ്ദേഹം നിർദ്ദേശിച്ചു.
യോഗത്തിൽ കേന്ദ്രസർക്കാരിന്റെ പ്രിൻസിപ്പൽ സയന്റിഫിക് അഡ്വൈസർ പ്രൊഫ. അജയ് കുമാർ സൂദ് ശാസ്ത്ര-സാങ്കേതിക, ബയോടെക്നോളജി, സിഎസ്ഐആർ, ഭൂമി ശാസ്ത്രം, ബഹിരാകാശം, ആണവോർജം ഉൾപ്പെടെയുള്ള ശാസ്ത്ര മന്ത്രാലയങ്ങളുടെയും വകുപ്പുകളുടെയും സെക്രട്ടറിമാർ എന്നിവർ പങ്കെടുത്തു.
(Visitor Counter : 117
പ്രധാനമന്ത്രിയുടെ ഓഫീസ്
വാൽമീകി ജയന്തി ദിനത്തിൽ പ്രധാനമന്ത്രിയുടെ ആശംസകൾ
വാൽമീകി ജയന്തി ദിനത്തിൽ പ്രധാനമന്ത്രി നരേന്ദ്ര മോദി ട്വിറ്ററിലൂടെ ജനങ്ങൾക്ക് ആശംസകൾ നേർന്നു.
വ്യോമയാന മന്ത്രാലയം
അന്താരാഷ്ട്ര സൗര സഖ്യവും  ഇന്റർനാഷണൽ സിവിൽ ഏവിയേഷൻ ഓർഗനൈസേഷനും  തമ്മിൽ ധാരണാപത്രം ഒപ്പുവച്ചു
ന്യൂ ഡൽഹി: സെപ്തംബർ 28, 2022
2022 സെപ്തംബർ 26 ന് മോൺട്രിയലിൽ നടന്ന ഇന്റർനാഷണൽ സിവിൽ ഏവിയേഷൻ ഓർഗനൈസേഷൻ  അസംബ്ലിയുടെ 42-ാമത് സമ്മേളനത്തിന്റെ ഭാഗമായി നടന്ന ചടങ്ങിൽ, വ്യോമയാന മന്ത്രി ശ്രീ ജ്യോതിരാദിത്യ എം. സിന്ധ്യയുടെ സാന്നിധ്യത്തിൽ അന്താരാഷ്ട്ര സൗര സഖ്യവും  ഇന്റർനാഷണൽ സിവിൽ ഏവിയേഷൻ ഓർഗനൈസേഷനും തമ്മിൽ ഒരു ധാരണാപത്രം ഒപ്പുവച്ചു.
നിരവധി യുഎൻ സംഘടനകൾ ഉൾപ്പെടെ 32 പങ്കാളി സംഘടനകളുടെയും 121 അംഗ രാജ്യങ്ങളുടെയും സഖ്യമാണ് ഐഎസ്എ. ഫോസിൽ ഇന്ധനങ്ങളെ ആശ്രയിക്കുന്നത് കുറയ്ക്കുന്നതിന് സൗരോർജ്ജത്തിന്റെ കാര്യക്ഷമമായ ഉപഭോഗത്തിനായി ഐ എസ് എ പ്രവർത്തിക്കുന്നു. എൽഡിസി-കളിലും എസ്എൽഡിസി-കളിലും സ്വാധീനം ചെലുത്തുന്നതിൽ പ്രത്യേക ശ്രദ്ധ കേന്ദ്രീകരിച്ച്, അംഗരാജ്യങ്ങൾക്ക് പുനരുപയോഗിക്കാവുന്ന ഊർജ്ജം ഉപയോഗിക്കുന്നതിന് ചെലവ് കുറഞ്ഞതും പരിവർത്തനപരവുമായ പരിഹാരങ്ങൾ ആവിഷ്കരിക്കാൻ ഐഎസ്എ ശ്രമിക്കുന്നു.
(COP 26-ൽ 2070-ൽ നെറ്റ് സീറോ കാർബൺ ലക്ഷ്യത്തിനായി ഇന്ത്യ പ്രതിജ്ഞയെടുത്തു. ഫ്രാൻസിന്റെ പിന്തുണയോടെ, സൗരോർജ്ജ പദ്ധതികൾ നടപ്പിലാക്കുന്നതിനുള്ള അടിസ്ഥാന സൗകര്യങ്ങൾ സുഗമമാക്കാൻ ഇന്ത്യ രാജ്യങ്ങളെ ക്ഷണിച്ചു. ഒരു ട്രില്യൺ ഡോളർ നിക്ഷേപത്തിനായും കൂടാതെ വിദൂര മേഖലയിലെ സമൂഹങ്ങൾക്ക് സൗരോർജ്ജത്തിന്റെ ചെലവ് താങ്ങാനാവുന്നതാക്കാനും ഐഎസ്എ പ്രതിജ്ഞാബദ്ധമാണ്.
വ്യോമയാന മേഖലയിലെ കാർബൺ ബഹിർഗമനം കുറയ്ക്കുന്നതിന് ഇന്റർനാഷണൽ സിവിൽ ഏവിയേഷൻ ഓർഗനൈസേഷൻ പ്രതിജ്ഞാബദ്ധമാണ്. ഈ ധാരണാപത്രത്തിലൂടെ ഐഎസ്എയും ഐസിഎഒയും തമ്മിലുള്ള പങ്കാളിത്തം, സൗരോർജ്ജം ഉപയോഗിക്കാനുള്ള രാജ്യങ്ങളുടെ ശേഷി വികസിപ്പിക്കുന്നതിനുള്ള നിരവധി ഇടപെടലുകൾക്ക് കാരണമാകും. എല്ലാ അംഗരാജ്യങ്ങളിലുടനീളവും വ്യോമയാന മേഖലയിൽ സൗരോർജ്ജം ഉപയോഗിക്കുന്നതിന് ഇത് സാധ്യമാക്കും.
രാസവസ്തു, രാസവളം മന്ത്രാലയം
മാര്ച്ച് ഏഴ് ജന്ഔഷധി ദിവസ് ആയി ആചരിക്കും
(ജനറിക് മരുന്നുകളുടെ ഉപയോഗത്തെ കുറിച്ച് അവബോധം സൃഷ്ടിക്കുന്നതിന് 2019 മാര്ച്ച് ഏഴ് ജന്-ഔഷധി ദിവസ് ആയി ഇന്ത്യയിലെമ്പാടും ആചരിക്കുമെന്ന് കേന്ദ്ര കെമിക്കല്സ് ആന്ഡ് ഫെര്ട്ടിലൈസേഴ്സ് സഹമന്ത്രി ശ്രീ മന്സുഖ് മാണ്ഡവ്യ പറഞ്ഞു. മാര്ച്ച് ഏഴിന് ഉച്ചയ്ക്ക് 1 മണിക്ക് പ്രധാനമന്ത്രി ശ്രീ നരേന്ദ്ര മോദി രാജ്യമെമ്പാടുമുള്ള ജന്ഔഷധി കേന്ദ്രം ഉടമകളുമായും ഗുണഭോക്താക്കളുമായും വീഡിയോ കോണ്ഫറന്സിങ്ങ് നടത്തുമെന്നും മന്ത്രി അറിയിച്ചു. 2020 ഓടെ രാജ്യത്തെ എല്ലാ ബ്ലോക്കുകളിലും ഒരു പ്രധാനമന്ത്രി ഭാരതീയ ജന്ഔഷധി പരിയോജന കേന്ദ്രങ്ങളെങ്കിലും ഉണ്ടാകുമെന്നും അദ്ദേഹം കൂട്ടിച്ചേര്ത്തു. രാജ്യത്തെ 652 ജില്ലകളിലായി 5050 ജന്ഔഷധി കേന്ദ്രങ്ങളാണ് നിലവില് പ്രവര്ത്തിക്കുന്നത്.
AB/BSN
ആരോഗ്യ, കുടുംബക്ഷേമ മന്ത്രാലയം
'സൺഡേ സംവാദി'ൽ കേന്ദ്ര ആരോഗ്യമന്ത്രി ഡോ. ഹർഷവർദ്ധൻ സമൂഹമാധ്യമ ഉപയോക്താക്കളുമായി ആശയവിനിമയം നടത്തി
'സൺഡേ സംവാദി'ന്റെ നാലാം അദ്ധ്യായത്തിൽ കേന്ദ്ര ആരോഗ്യ കുടുംബ ക്ഷേമ മന്ത്രി ഡോ. ഹർഷവർദ്ധൻ സമൂഹമാധ്യമ ഉപയോക്താക്കളുടെ ചോദ്യങ്ങൾക്ക് മറുപടി നൽകി. കോവിഡ് വാക്സിനെ പറ്റിയാണ് ഏറെപ്പേരും സംവാദ പരിപാടിയിൽ ചോദ്യങ്ങൾ സമർപ്പിച്ചത്.
കോവിഡ് വാക്സിൻ നൽകുന്നതിന് മുൻഗണനാക്രമം നിശ്ചയിക്കുന്നതുമായി ബന്ധപ്പെട്ട് ഒരു രൂപഘടന കേന്ദ്രം തയ്യാറാക്കി വരികയാണ്. വാക്സിൻ സ്വീകരിക്കാൻ മുൻഗണന നൽകേണ്ട ആരോഗ്യപ്രവർത്തകർ ഉൾപ്പെടെയുള്ളവരുടെ പട്ടിക ഇതുവഴി സംസ്ഥാനങ്ങൾക്ക് സമർപ്പിക്കാനാകുമെന്നും ഇതുമായി ബന്ധപ്പെട്ട ചോദ്യത്തിന് ശ്രീ ഹർഷവർദ്ധൻ മറുപടി നൽകി. ഒക്ടോബർ അവസാനത്തോടെ ഈ നടപടി പൂർത്തിയാക്കാനാണ് ലക്ഷ്യമിടുന്നത്.
വാക്സിൻ വിതരണവുമായി ബന്ധപ്പെട്ട മനുഷ്യവിഭവശേഷി, പരിശീലനം, മേൽനോട്ടം തുടങ്ങിയവയ്ക്കായി വിപുലമായ പദ്ധതി കേന്ദ്ര ഗവൺമെന്റ് തയ്യാറാക്കി വരികയാണ്. 2021 ജൂലൈ ഓടുകൂടി 20-25 കോടി ജനങ്ങൾക്ക് 400- 500 ദശലക്ഷം ഡോസ് വാക്സിൻ സ്വീകരിച്ച് വിതരണം ചെയ്യാനാകും എന്നാണ് കണക്കാക്കുന്നത്. ഇതിനായി നീതി ആയോഗ്  അംഗം ശ്രീ വി കെ പോളിന്റെ അധ്യക്ഷതയിൽ ഉന്നതതല സമിതി നടപടികൾക്ക് തുടക്കം കുറിച്ചു കഴിഞ്ഞു. കേന്ദ്ര സർക്കാർ വാക്സിൻ സംഭരിക്കുകയും ഏറ്റവും അത്യാവശ്യക്കാർക്ക് യഥാസമയം ലഭ്യമാകുന്നുണ്ട് എന്ന് ഉറപ്പാക്കുകയും ചെയ്യും.
'സൺഡേ സംവാദി'ന്റെ നാലാം അധ്യായം കാണാൻ ഈ ലിങ്കുകൾ സന്ദർശിക്കുക:
ട്വിറ്റർ
https://twitter.com/drharshvardhan/status/1312659867224612864
ഫെയ്സ്ബുക്ക്
https://www.facebook.com/watch/?v=3281142565296376
യൂട്യൂബ്
https://www.youtube.com/watch?v=fF1Vpsn4Z2w
ഡി എഛ് വി ആപ്പ്
http://app.drharshvardhan.com/download
പ്രത്യേക സേവനങ്ങളും ഫീച്ചറുകളും
ഗോത്രവര്ഗ്ഗ യുവജന വിനിമയ പരിപാടിയുടെ സമാപന ചടങ്ങ് കേന്ദ്ര മന്ത്രി വി.മുരളീധരന് ഉല്ഘാടനം ചെയ്യും.
കേന്ദ്ര ആഭ്യന്തര മന്ത്രാലയത്തിന്റെയും യുവജനകാര്യ-കായിക മന്ത്രാലയത്തിന്റെയും നേതൃത്വത്തില് നെഹ്റു യുവ കേന്ദ്രയുടെ ഗോത്രവര്ഗ്ഗ യുവജന വിനിമയ പരിപാടിയുടെ സമാപന ചടങ്ങ് മാര്ച്ച് 27-ന് രാവിലെ 9.30 ന് കൈമനത്തുള്ള ബിഎസ്എൻഎൽ റീജിയണൽ ടെലികോം ട്രെയിനിങ് സെന്റർ ഓഡിറ്റോറിയത്തില് വിദേശകാര്യ-പാര്ലമെന്ററികാര്യ സഹമന്ത്രി ശ്രീ വി.മുരളീധരന് ഉല്ഘാടനം ചെയ്യും. ജാര്ഖണ്ഡ്, ഛത്തീസ്ഗഢ് സംസ്ഥാനങ്ങളിലെ അഞ്ചു ജില്ലകളില് കേന്ദ്ര സായുധ പോലീസ് സേനാ വിഭാഗങ്ങള് തിരഞ്ഞെടുത്ത ഇരുനൂറിലേറെ യുവജനങ്ങൾ പരിപാടിയിൽ മാർച്ച് 22 മുതൽ പങ്കെടുത്തു വരികയാണ്.
നെഹ്റു യുവ കേന്ദ്രയുടെ സംസ്ഥാനതല യൂത്ത് ക്ലബ് പുരസ്കാരവും റിപ്പബ്ലിക്ക് ദിനാഘോഷത്തിന്റെ ഭാഗമായി നടത്തിയ സംസ്ഥാനതല പ്രസംഗ മത്സരത്തിലെ വിജയികള്ക്കും ദേശീയ യൂത്ത് പാര്ലിമെന്റ് മത്സരത്തില് പങ്കെടുത്തവര്ക്കുമുള്ള സര്ട്ടിഫിക്കറ്റുകളും ചടങ്ങില് കേന്ദ്ര മന്ത്രി വിതരണം ചെയ്യും.
-NS-
(Visitor Counter : 35
ഭവന, നഗരദാരിദ്ര ലഘൂകരണ മന്ത്രാലയം
റിയല് എസ്റ്റേറ്റ് നിയന്ത്രണ അതോറിറ്റിക്ക് കീഴില് ഇതുവരെ 33,750 പദ്ധതികളും, 26,018 ഏജന്റുമാരും രജിസ്റ്റര് ചെയ്തു
കഴിഞ്ഞ വര്ഷം മേയ് 01 ന് നിലവില് വന്ന റിയല് എസ്റ്റേറ്റ് നിയന്ത്രണ അതോറിറ്റിക്ക്  കീഴില് രാജ്യത്ത് ഇതുവരെ 33,750 പദ്ധതികളും, 26,018 ഏജന്റുമാരും രജിസ്റ്റര് ചെയ്തിട്ടുണ്ടെന്ന് കേന്ദ്ര ഭവന നിര്മ്മാണ, നഗരകാര്യ സഹമന്ത്രി  ശ്രീ. ഹര്ദ്ദീപ് സിംഗ് പുരി അറിയിച്ചു. 18,392 പ്രോജക്ടുകളും, 17,188 ഏജന്റുമാരും രജിസ്റ്റര് ചെയ്ത മഹാരാഷ്ട്രയാണ് മുന്നിലെന്ന് അദ്ദേഹം പറഞ്ഞു. ഇതുവരെ ആറ് വടക്ക്- കിഴക്ക് സംസ്ഥാനങ്ങളും പശ്ചിമബംഗാളും ഒഴികെ മറ്റെല്ലാ സംസ്ഥാനങ്ങളും, കേന്ദ്ര ഭരണ പ്രദേശങ്ങളും റേറയ്ക്ക് കീഴില് ചട്ടങ്ങള് വിജ്ഞാപനം ചെയ്തിട്ടുണ്ട്. റിയല് എസ്റ്റേറ്റ് രംഗത്ത് പ്രൊഫഷണലിസവും, സുതാര്യതയും ഉറപ്പ് വരുത്താന് കൊണ്ടുവന്ന റേറയുടെ വ്യവസ്ഥകള് അക്ഷരാര്ത്ഥത്തില് നടപ്പാലാക്കണമെന്നും കേന്ദ്ര സഹമന്ത്രി ആവശ്യപ്പെട്ടു. ന്യൂഡല്ഹിയില് രണ്ട് വര്ഷം പിന്നിട്ട റേറയെ കുറിച്ചുള്ള ശില്പ്പശാല ഉദ്ഘാടനം ചെയ്യുകയായിരുന്നു ശ്രീ. ഹര്ദ്ദീപ് സിംഗ് പുരി.
(ND MRD - 844
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച പുതിയവിവരങ്ങള്
ന്യൂഡല്ഹി; 2020 ജൂണ് 01
രാജ്യത്ത്കോവിഡ് 19 പ്രതിരോധിക്കുന്നതിനുംരോഗവ്യാപനം നിയന്ത്രിക്കുന്നതിനുമായികേന്ദ്ര സര്ക്കാര്, സംസ്ഥാനങ്ങളുമായുംകേന്ദ്ര ഭരണ പ്രദേശങ്ങളുമായുംചേര്ന്ന് നിരവധി നടപടികള്കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
കഴിഞ്ഞ 24 മണിക്കൂറിനുള്ളില് 4,835 കോവിഡ്-19 രോഗികള്സുഖം പ്രാപിച്ചു. ഇതോടെഇതുവരെ 91,818 രോഗികള് കോവിഡ്-19ല് നിന്നുംസുഖംപ്രാപിച്ചിട്ടുണ്ട്. രോഗംഭേദമാകുന്നവരുടെ നിരക്ക്രാജ്യത്ത് നല്ലരീതിയില് വര്ദ്ധിച്ച് 48.19% ആയിട്ടുണ്ട്. മേയ് 18ലെ സുഖംപ്രാപിക്കല് നിരക്ക് 38.29% ആയിരുന്നു. മേയ് 3ന് അത് 26.59 ശതമാനവും ഏപ്രില് 15ന് അത് 11.42 ശതമാനവുംആയിരുന്നു.
നിലവില്രാജ്യത്ത്കോവിഡ് 19 ബാധിച്ച് നിലവില്ചികിത്സയില്ഉള്ളത് 93,322 പേരാണ്. രോഗമരണനിരക്ക് 2.83 ശതമാനമാണ്. മേയ് 18ന് ഇത് 3.15%വും മേയ് 3ന് 3.25%വും ഏപ്രില് 15ന് ഇത് 3.30 %വുമായിരുന്നു. രാജ്യത്തെ മരണനിരക്കില്സ്ഥായിയായകുറവ്കാണാനാകും. സമയബന്ധിതമായകണ്ടെത്തലും നിരന്തരമായ നിരീക്ഷണവുംചികിത്സയുമാണ്മരണനിരക്ക്കുറയുന്നതിനുള്ളകാരണം.
രോഗവിമുക്തി നിരക്ക് വര്ദ്ധിക്കുകയും മരണനിരക്ക്കുറയുകയുംചെയ്യുന്ന രണ്ട് പ്രത്യേകതകള്തല്ഫലമായികാണാനാകും.
സര്ക്കാരിന് കീഴിലുള്ള 472 ലാബുകളിലും 204 സ്വകാര്യലാബുകളിലുംകൂടിരാജ്യത്തെ പരിശോധന ശേഷിയും വര്ദ്ധിപ്പിച്ചിട്ടുണ്ട് . മൊത്തത്തില് 38,37,207 സാമ്പിളുകള് ഇതുവരെ പരിശോധിച്ചിട്ടുണ്ട്. ഇതില് 1,00,180എണ്ണംഇന്നലെയായിരുന്നു.
ലോകാരോഗ്യസംഘടനയുടെമെയ് 31 ലെ 132 മത്റിപ്പോര്ട്ട് പ്രകാരംഏറ്റവുംകൂടുതല്മരണങ്ങള്റിപ്പോര്ട്ട്ചെയ്യപ്പെട്ടിട്ടുള്ളരാജ്യങ്ങളിലെമരണനിരക്ക്താഴെപ്പറയും പ്രകാരമാണ്
രാജ്യങ്ങള് മൊത്തം മരണം മരണ നിരക്ക്
ലോകം 367,166 6.19%
അമേരിക്ക 1,01,567 5.92%
ബ്രിട്ടന് 38,376 14.07%
ഇറ്റലി 33,340 14.33%
സ്പെയിന് 29,043 12.12%
ഫ്രാന്സ് 28,717 19.35%
ബ്രസീല് 27,878 5.99%
ബെല്ജിയം 9,453 16.25%
മെക്സിക്കോ 9,415 11.13%
ജര്മ്മനി 8,500 4.68%
ഇറാന് 7,734 5.19%
കാനഡ 6,996 7.80%
നെതര്ലാന്റ്സ് 5,951 12.87%
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള്എന്നിവയുടെ ആധികാരവും പുതിയതുമായവിവരങ്ങള്ക്ക് ഈ വെബ്സൈറ്റ്സന്ദര്ശിക്കുക: https://www.mohfw.gov.in/@MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക്technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക്ncov2019[at]gov[dot]inഅല്ലെങ്കില്@CovidIndiaSeva-ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കുംദയവായികേന്ദ്ര ആരോഗ്യകുടുംബ ക്ഷേമ മന്ത്രാലയത്തിന്റെഹെല്പ്പ് ലൈന് നമ്പരില് വിളിക്കുക. 91- 11- 23978046, അല്ലെങ്കില്ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയുംകേന്ദ്ര ഭരണ പ്രദേശങ്ങളിലെയുംഹെല്പ് ലൈന് നമ്പരുകള് ഈ ലിങ്കില്ലഭ്യമാണ്:
(https://www.mohfw.gov.in/pdf/coronvavirushelplinenumber.pdf.
വ്യോമയാന മന്ത്രാലയം
കരിപ്പൂരില് നിന്ന് വലിയ വിമാനങ്ങള് നാളെ മുതല് പുനരാരംഭിക്കും
കരിപ്പൂര് അന്താരാഷ്ട്ര വിമാനത്താവളത്തില് നിന്ന് നാളെ  മുതല് വലിയ വിമാനങ്ങളുടെ സര്വ്വീസ് പുനരാരംഭിക്കും. സൗദിയാ എയര്ലൈന്സ് ആണ് ആദ്യസര്വ്വീസ് നടത്തുക. റിയാദിലേയ്ക്കും, ജിദ്ദയിലേയ്ക്കും ബോയിംഗ് A330-300/B777-200ERവിമാനങ്ങള്ക്കാണ് അനുമതി ലഭിച്ചിട്ടുള്ളത്. കരിപ്പൂരില് നിന്നുള്ള സമയപ്പട്ടിക താഴെപ്പറയും പ്രകാരമാണ് :
SV746/747--- തിങ്കള്, ബുധന്, വ്യാഴം, ശനി
ജിദ്ദ/ കോഴിക്കോട് /ജിദ്ദ
എത്തിച്ചേരുന്ന സമയം രാവിലെ 11.10 ന് പുറപ്പെടല് ഉച്ചയ്ക്ക് 1.10 ന്
SV892/893 --- ചൊവ്വ, വെള്ളി, ഞായര്
(റിയാദ് /കോഴിക്കോട് / റിയാദ്
എത്തിച്ചേരുന്ന സമയം രാവിലെ 11.10 ന് പുറപ്പെടല് ഉച്ചയ്ക്ക് 1.10 ന്
സുരക്ഷാ കാരണങ്ങളെ തുടര്ന്ന് 2015 മെയിലാണ് കരിപ്പൂരില് നിന്ന് വലിയ യാത്രാ വിമാനങ്ങളുടെ സര്വ്വീസ് നിര്ത്തിവെച്ചത്. ഇതേത്തുടര്ന്ന് റണ്വേ വികസിപ്പിക്കാനും, റീകാര്പ്പറ്റ് ചെയ്യാനും ഗ്രേഡിംഗ് ഉയര്ത്താനും എയര്പോര്ട്ട് അതോറിറ്റി ഓഫ് ഇന്ത്യ നടപടികള് കൈക്കൊണ്ടു. ആവശ്യമായ സുരക്ഷാ നടപടികള്ക്ക് ശേഷമാണ് സിവില് വ്യോമയാന ഡയറക്ടര് ജനറല് വലിയ വിമാനങ്ങള്ക്ക് ഇവിടെ നിന്ന് സര്വ്വീസ് നടത്താന് അനുമതി നല്കിയിട്ടുള്ളത്.
എയര്പോര്ട്ട് അതോറിറ്റിയുടെ ലാഭമുണ്ടാക്കുന്ന വിമാനത്താവളങ്ങളിലൊന്നായ കരിപ്പൂര് വിമാനത്താവളം പ്രതിവര്ഷം മൂന്ന് ദശലക്ഷത്തിലധികം യാത്രക്കാരെയാണ് കൈകാര്യം ചെയ്യുന്നത്. ഇവരില് 2.6 ദശലക്ഷം പേരും വിദേശ യാത്രികരാണ്.
ND/MRD
പ്രധാനമന്ത്രിയുടെ ഓഫീസ്
2021ലെ പാർലമെന്റിന്റെ ശീതകാല സമ്മേളനത്തിന് മുന്നോടിയായി മാധ്യമങ്ങളോടുള്ള പ്രധാനമന്ത്രിയുടെ പ്രസ്താവന
നമസ്കാരം സുഹൃത്തുക്കളെ,
പാർലമെന്റിന്റെ ഈ സമ്മേളനം വളരെ പ്രധാനപ്പെട്ടതാണ്. രാജ്യം സ്വാതന്ത്ര്യത്തിന്റെ അമൃത് മഹോത്സവം ആഘോഷിക്കുകയാണ്. സ്വാതന്ത്ര്യത്തിന്റെ അമൃത് മഹോത്സവത്തിൽ പൊതു-ദേശീയ താൽപ്പര്യങ്ങൾക്കായി നിരവധി പരിപാടികൾ സംഘടിപ്പിച്ചും സ്വാതന്ത്ര്യ സമര സേനാനികളുടെ സ്വപ്നങ്ങൾ സാക്ഷാത്കരിക്കുന്നതിനുള്ള നടപടികൾ സ്വീകരിച്ചും ഇന്ത്യയിലുടനീളമുള്ള സാധാരണ പൗരന്മാർ രംഗത്തുണ്ട്. ഇന്ത്യയുടെ ശോഭനമായ ഭാവിയുടെ നല്ല സൂചനയാണ് ഇവ.
അടുത്തിടെ, ഭരണഘടനാ ദിനത്തിൽ രാജ്യം മുഴുവൻ പുതിയ ദൃഢനിശ്ചത്തിലൂടെ ഭരണഘടനയുടെ പൊരുള് നിറവേറ്റുന്നതിനായി പ്രതിജ്ഞയെടുത്തു . ഈ സാഹചര്യത്തിൽ, ഈ സമ്മേളനവും തുടർന്നുള്ള പാർലമെന്റ് സമ്മേളനങ്ങളും രാജ്യതാൽപ്പര്യം മുൻനിർത്തി ചർച്ചകൾ നടത്താനും, സ്വാതന്ത്ര്യസമര സേനാനികളുടെയും സ്വാതന്ത്ര്യത്തിന്റെ അമൃത് മഹോത്സവത്തിന്റെയും മനോഭാവത്തിനനുസരിച്ച് രാജ്യത്തിന്റെ വികസനത്തിന് പുതിയ വഴികൾ കണ്ടെത്താനും നാമെല്ലാവരും , രാജ്യത്തെ ഓരോ പൗരനും, ആഗ്രഹിക്കുന്നു. ഈ സമ്മേളനം ആശയങ്ങളാൽ സമ്പന്നമായിരിക്കണം കൂടാതെ നല്ല സംവാദങ്ങൾ ദൂരവ്യാപകമായ സ്വാധീനം ചെലുത്തണം. പാർലമെന്റ് ബലപ്രയോഗത്തിലൂടെ തടസ്സപ്പെടുത്തിയത് ആരെന്നതിനേക്കാൾ പാർലമെന്റ് എപ്രകാരം പ്രവർത്തിക്കുന്നുവെന്നും അതിന്റെ പ്രധാന സംഭാവനകളും വിലയിരുത്തപ്പെടണമെന്ന് ഞാൻ പ്രതീക്ഷിക്കുന്നു. ഇത് മാനദണ്ഡമാക്കാൻ കഴിയില്ല. പാർലമെന്റ് എത്ര മണിക്കൂർ പ്രവർത്തിച്ചു, എത്ര പോസിറ്റീവ് ജോലി ചെയ്തു എന്നതായിരിക്കണം മാനദണ്ഡം. എല്ലാ വിഷയങ്ങളും തുറന്ന മനസ്സോടെ ചർച്ച ചെയ്യാൻ ഗവണ്മെന്റ് തയ്യാറാണ്. എല്ലാ ചോദ്യങ്ങൾക്കും ഉത്തരം നൽകാൻ ഗവണ്മെന്റ് തയ്യാറാണ്. പാർലമെന്റിൽ ചോദ്യങ്ങളുണ്ടാകണമെന്നും സമാധാനം നിലനിൽക്കണമെന്നും ഞങ്ങൾ ആഗ്രഹിക്കുന്നു.
ഗവണ്മെന്റ് നയങ്ങൾക്കെതിരായ ശബ്ദങ്ങൾ ശക്തമായിരിക്കണം എന്നാൽ പാർലമെന്റിന്റെയും അധ്യക്ഷയുടെയും അന്തസ്സ് ഉയർത്തിപ്പിടിക്കണം. യുവതലമുറയെ പ്രചോദിപ്പിക്കുന്ന തരത്തിലുള്ള പെരുമാറ്റം നാം നിലനിർത്തണം. കഴിഞ്ഞ സമ്മേളനത്തിനു ശേഷം മുതൽ, രാജ്യം 100 കോടിയിലധികം കോവിഡ് വാക്സിൻ ഡോസുകൾ നൽകി, ഇപ്പോൾ നാം 150 കോടി എന്ന കണക്കിലേക്ക് അതിവേഗം നീങ്ങുകയാണ്. പുതിയ വകഭേദത്തെക്കുറിച്ച് നാം ജാഗ്രത പാലിക്കണം. പാർലമെന്റിലെ എല്ലാ അംഗങ്ങളോടും നിങ്ങളോടും ജാഗ്രത പുലർത്താൻ ഞാൻ അഭ്യർത്ഥിക്കുന്നു, കാരണം ഈ പ്രതിസന്ധി ഘട്ടത്തിൽ എല്ലാവരുടെയും ആരോഗ്യമാണ് നമ്മുടെ മുൻഗണന.
ഈ കൊറോണ കാലഘട്ടത്തിൽ രാജ്യത്തെ 80 കോടിയിലധികം പൗരന്മാർക്ക് കൂടുതൽ ബുദ്ധിമുട്ടുകൾ ഉണ്ടാകാതിരിക്കാൻ പ്രധാനമന്ത്രി ഗരീബ് കല്യാൺ യോജനയ്ക്ക് കീഴിൽ ഭക്ഷ്യധാന്യങ്ങൾ സൗജന്യമായി നൽകുന്ന പദ്ധതി നടന്നുവരികയാണ്. ഇപ്പോൾ അത് 2022 മാർച്ച് വരെ നീട്ടിയിരിക്കുന്നു. ഏകദേശം 2.60 ലക്ഷം കോടി രൂപ ചെലവ് വരുന്ന പദ്ധതി രാജ്യത്തെ 80 കോടിയിലധികം ജനങ്ങളുടെ ആശങ്കകൾ പരിഹരിച്ചതിനാൽ പാവപ്പെട്ടവരുടെ അടുപ്പ് കത്തിക്കൊണ്ടിരിക്കും. ഈ സമ്മേളനത്തിൽ രാജ്യതാൽപ്പര്യം കണക്കിലെടുത്ത് ഞങ്ങൾ ഒരുമിച്ച് വേഗത്തിലുള്ള തീരുമാനങ്ങൾ എടുക്കുമെന്നും സാധാരണക്കാരന്റെ ആഗ്രഹങ്ങളും പ്രതീക്ഷകളും നിറവേറ്റുമെന്നും ഞാൻ പ്രതീക്ഷിക്കുന്നു. ഇതാണ് എന്റെ പ്രതീക്ഷ. വളരെയധികം നന്ദി.
(
ഉപരാഷ്ട്രപതിയുടെ കാര്യാലയം
370ാം വകുപ്പ് റദ്ദാക്കിയത് ദേശീയ വിഷയം, രാഷ്ട്രീയ വിഷയമല്ല- ഉപ രാഷ്ട്രപതിഎം. വെങ്കയ്യനായിഡു
370ാം വകുപ്പ് റദ്ദാക്കിയത് ഒരുദേശീയ വിഷയമാണെന്നും അതിനെ രാഷ്ട്രീയ വിഷയമായികാണരുതെന്നും ഉപരാഷ്ട്രപതി ശ്രീ. എം. വെങ്കയ്യനായിഡു പറഞ്ഞു. ഈ വിഷയത്തില് ജനങ്ങള് ഒരേസ്വരത്തില് സംസാരിക്കണമെന്നും ഭിന്നാഭിപ്രായങ്ങള് ഒരു അയല്രാജ്യം അന്താരാഷ്ട്ര വേദികളില്ദുരുപയോഗപ്പെടുത്തുമെന്നും ശ്രീ. വെങ്കയ്യനായിഡു ചൂണ്ടിക്കാട്ടി. ഉപരാഷ്ട്രപതി പദവിയില് രണ്ടു വര്ഷംതികഞ്ഞ വേളയില് ആന്ധ്രപ്രദേശിലെ വിജയവാഡയില്സുഹൃത്തുക്കളുംഗുണകാംക്ഷികളും സംഘടിപ്പിച്ച 'മീറ്റ്ആന്റ് ഗ്രീറ്റ്' പരിപാടിയില് സംസാരിക്കുകയായിരുന്നു അദ്ദേഹം.
രാജ്യത്തിന്റെഐക്യത്തേയും അഖണ്ഡതയേയും ബാധിക്കുന്ന വിഷയമായതിനാല് ഏറെമുമ്പ്തന്നെ 370ാം വകുപ്പ് റദ്ദാക്കേണ്ടതായിരുന്നുവെന്ന് ശ്രീ. നായിഡു അഭിപ്രായപ്പെട്ടു. ഭരണഘടനയിലെ താല്ക്കാലികവും നിലനില്ക്കാത്തതുമായ ഉപാധിയായിരുന്നു370ാം വകുപ്പെന്നും അത് റദ്ദാക്കുന്നത് ജമ്മു കാശ്മീരിന്റെവ്യവസായവത്കരണത്തിലേക്ക് നയിക്കുമെന്നും തൊഴിലവസരങ്ങള് സൃഷ്ടിക്കുമെന്നും വിനോദം സഞ്ചാരം പ്രോത്സാഹിപ്പിക്കുമെന്നും ശ്രീ. വെങ്കയ്യനായിഡു പറഞ്ഞു.
370ാം വകുപ്പ് റദ്ദാക്കുന്നതുമായി ബന്ധപ്പെട്ട് 1964 ല് ഒരുസ്വകാര്യ ബില്ലിന്മേല് നടന്ന ചര്ച്ച ഉപരാഷ്ട്രപതി അനുസ്മരിച്ചു. ഈ വകുപ്പ് റദ്ദാക്കണമെന്ന് അന്ന് ചര്ച്ചയില് പങ്കെടുത്ത വിവിധ പാര്ട്ടികളില്നിന്നുള്ള എം.പിമാര് ആവശ്യപ്പെട്ടിരുന്നതായി അദ്ദേഹം പറഞ്ഞു. 1963 ല് പാര്ലമെന്റില് നടന്ന ഒരു ചര്ച്ചയില് 370ാം വകുപ്പിന്റെതാല്ക്കാലിക സ്വഭാവം മുന് പ്രധാനമന്ത്രി ശ്രീ. ജവഹര്ലാല് നെഹ്റുസൂചിപ്പിച്ചിട്ടുണ്ടെന്നും ശ്രീ. വെങ്കയ്യ നായിഡു പറഞ്ഞു.
പാര്ലമെന്റിലെയുംസംസ്ഥാന നിയമസഭകളിലെയുമടക്കമുള്ള തങ്ങളുടെ പ്രതിനിധികള്ക്ക് പെരുമാറ്റച്ചട്ടം കൊണ്ടുവരാന് ഉപരാഷ്ട്രപതി രാഷ്ട്രീയ പാര്ട്ടികളോടാവശ്യപ്പെട്ടു. വിലകുറഞ്ഞ, വ്യക്തിപരമായ അധിക്ഷേപങ്ങള് ഒഴിവാക്കാനും പരസ്പരം ശത്രുക്കളായല്ലാതെ, പരസ്പരം മത്സരിക്കുന്നവരായി കാണാന് തയ്യാറാകണമെന്നും അദ്ദേഹം പറഞ്ഞു.
(വിവിധ കേസുകള് വേഗത്തില്തീര്പ്പാക്കാന് രാജ്യത്തിന്റെവിവിധ ഭാഗങ്ങളില് അപ്പീല്കോടതികളുംസുപ്രീംകോടതി ബെഞ്ചുകളും സ്ഥാപിക്കണമെന്ന് ഉപരാഷ്ട്രപതി നിര്ദ്ദേശിച്ചു. രാഷ്ട്രീയക്കാര്ക്കെതിരായ ക്രിമിനല് കേസുകള്, തിരഞ്ഞെടുപ്പ് പരാതികള്, രാഷ്ട്രീയ കൂറുമാറ്റങ്ങള് എന്നിവ സമയബന്ധിതമായിതീര്പ്പാക്കുന്നതിന് പ്രത്യേക ജുഡീഷ്യല് ട്രെബ്യൂണലുകള് സ്ഥാപിക്കണമെന്നും ആറു മാസം മുതല്ഒരുവര്ഷം വരെയുള്ള കാലയളവില് ഇത്തരം പരാതികള് തീര്പ്പാക്കണമെന്നും ശ്രീ. വെങ്കയ്യനായിഡു ആവശ്യപ്പെട്ടു.
AM/MRD